Stig Arild Slørdahl

Stig Arild Slørdahl (født 1959) var administrerende direktør i  Helse Midt-Norge regionale helseforetak og var en av drivkraftene for innføringen av Helseplattformen i Helse Midt-Norge.

Fra 1. oktober 2005 til 12. juni 2015 var Slørdahl ansatt dekan ved Det medisinske fakultet ved NTNU. Han har også vært ansatt som professor i medisin (kardiovaskulær fysiologi) ved NTNU og overlege ved St. Olavs hospital.

Slørdahl ble utdannet cand.med. i 1985 og tok doktorgraden i medisin i 1992. Han ble spesialist i indremedisin i 1998 og i hjertesykdommer i 2000. Han ble ansatt som førsteamanuensis ved Det medisinske fakultet ved NTNU i 1995 og professor i 2002. I årene 2002-2005 var han instituttleder ved Institutt for sirkulasjon og bildediagnostikk. 

Slørdahl har forskningsbakgrunn innen hjerte ultralyd og trening ved hjertesykdommer. Han er Fellow of the European Society of Cardiology og medlem av Det Kongelige Norske Videnskabers Selskabs Akademi.

Slørdahl har vært leder for The Joint Committee of the Nordic Medical Research Councils (NOS-M) 2010-2012 og medlem i European Medical Research Councils Core Group 2009-2012. Han er nå leder av Scientific Review Group for the Biomedical Sciences i European Science Foundation. Slørdahl er tidligere medlem av Divisjonsstyret for vitenskap i Forskningsrådet, og har sittet i styret for SINTEF og Kreftregisteret.

Slørdahl hadde hovedansvaret for å etablere Norsk hjerteinfarktregister.

I 2024 gikk Slørdahl av som leder for Helse Midt-Norge etter kraftig kritikk av innføringen av Helseplattformen. Kritikken har gått ut på at han har innført et system som setter pasientene i fare. Kritikken kom fra både leger, tillitsvalgte og Riksrevisjonen. 

I etterkant av sin fratredelse har det også høstet kritikk mot rådgiver-stillingen Slørdahl påtok seg i etterkant av innføringen. Blant annet millionlønningene har fått stort fokus i media, både i riksdekkende og regionale medier. Slørdahl selv har bekreftet sin lønn og rolle, men ikke kommentert kritikken. 

 Referanser 
Signerte milliardavtale: – Vi har valgt riktig www.dagensmedisin.no Publisert 20. mars 2019. Besøkt 24. okt 2024.

 Publikasjoner 


Kategori:Norske medisinprofessorer
Kategori:Norske leger
Kategori:Kardiologer
Kategori:Personer tilknyttet St. Olavs hospital
Kategori:Medlemmer av Det Kongelige Norske Videnskabers Selskab
Kategori:Personer fra Kristiansund kommune
Kategori:Fødsler i 1959